CELEX: 32013R0318
Language: hr
Date: 2013-04-08 00:00:00
Title: Uredba Komisije (EU) br. 318/2013 od 8. travnja 2013. o donošenju programa ad hoc modula za razdoblje od 2016. do 2018. za anketu o radnoj snazi na uzorku predviđenu Uredbom Vijeća (EZ) br. 577/98  Tekst značajan za EGP

05/Sv. 008
            
            
               HR
            
            
               Službeni list Europske unije
            
            
               198
            
         32013R0318
   
               L 099/11
            
            
               SLUŽBENI LIST EUROPSKE UNIJE
            
            
               08.04.2013.
            
         
      UREDBA KOMISIJE (EU) br. 318/2013
   od 8. travnja 2013.
   o donošenju programa ad hoc modula za razdoblje od 2016. do 2018. za anketu o radnoj snazi na uzorku predviđenu Uredbom Vijeća (EZ) br. 577/98
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 577/98 od 9. ožujka 1988. o organizaciji ankete o radnoj snazi na uzorku u Zajednici (1), a posebno njezin članak 4. stavak 2.,
   budući da:
   
               (1)
            
            
               U skladu s Uredbom (EZ) br. 577/98 potrebno je utvrditi elemente programa ad hoc modula za razdoblje od 2016. do 2018.
            
         
               (2)
            
            
               Strategija Europa 2020. i njezina vodeća inicijativa „Mladost u pokretu” pozivaju na daljnje informiranje o položaju mladih na tržištu rada. U Komunikaciji Komisije iz 2011. o „Inicijativi za mogućnosti za mlade” (2) potiče se djelovanje na europskoj razini u nekoliko prioritetnih područja povezanih s prvim zapošljavanjem.
            
         
               (3)
            
            
               Na temelju komunikacije o „Zakonu o malom poduzetništvu” (3), Komunikacija Komisije iz 2012. „Prema oporavku bogatom poslovima” (4), koje je dio Paketa o zapošljavanju, potiče stvaranje radnih mjesta posebno kroz promicanje i podršku samozapošljavanju.
            
         
               (4)
            
            
               Strategija za jednakost žena i muškaraca, koja obuhvaća razdoblje 2010.-2015. (5), sadrži mjere za usklađivanje posla i obiteljskog života kao sredstva za postizanje jednake ekonomske neovisnosti za žene i muškarce.
            
         
               (5)
            
            
               Mjere predviđene u ovoj Odluci u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   Ovime se donosi program ad hoc modula za anketu o radnoj snazi na uzorku, za razdoblje od 2016. do 2018., kako je utvrđen u Prilogu.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. travnja 2013.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 77, 14.3.1998., str. 3.
   
      (2)  Komunikacija Komisije Europskom parlamentu, Vijeću, Europskom gospodarskom i socijalnom odboru te Odboru regija — Inicijativa za mogućnosti za mlade, doneseno 20. prosinca 2011. — COM(2011) 933 završno.
   
      (3)  Komunikacija Komisije Europskom parlamentu, Vijeću, Europskom gospodarskom i socijalnom odboru te Odboru regija — „Mislimo najprije na male” — „Zakon o malom poduzetništvu” za Europu, doneseno 25. lipnja 2008. — COM(2008) 394 završno.
   
      (4)  Komunikacija Komisije Europskom parlamentu, Vijeću, Europskom gospodarskom i socijalnom odboru te Odboru regija — „Prema oporavku bogatom poslovima”, doneseno 18. travnja 2012. — COM(2012) 173 završno.
   
      (5)  Komunikacija Komisije Europskom parlamentu, Vijeću, Europskom gospodarskom i socijalnom odboru te Odboru regija — Strategija za jednakost žena i muškaraca 2010.-2015., doneseno 21. rujna 2010. — COM(2010) 491.
   PRILOG
   
      ANKETA O RADNOJ SNAZI
   
   
      Višegodišnji program ad hoc modula
   
   1.   MLADI NA TRŽIŠTU RADA
   Popis varijabli: treba se utvrditi prije prosinca 2014.
   Referentno razdoblje: 2016. Države članice mogu osigurati podatke za svih 52 tjedana ili za drugo tromjesečje godine.
   Obuhvaćene države članice i regije: Sve.
   Uzorak: uzorak ad hoc modula mora ispunjavati zahtjeve točke 4. Priloga I. Uredbi Komisije (EZ) br. 377/2008 (1), tj. uzorak pomoću kojeg se prikupljaju informacije o ad hoc modulima mora osiguravati i informacije o strukturnim varijablama.
   Dostava rezultata: prije 31. ožujka 2017.
   2.   SAMOZAPOŠLJAVANJE
   Popis varijabli: treba se utvrditi prije prosinca 2015.
   Referentno razdoblje: 2017. Države članice mogu osigurati podatke za sva 52 tjedna ili za drugo tromjesečje godine.
   Obuhvaćene države članice i regije: Sve
   Uzorak: uzorak ad hoc modula mora ispunjavati zahtjeve točke 4. Priloga I. Uredbi Komisije (EZ) br. 377/2008, tj. uzorak pomoću kojeg se prikupljaju informacije o ad hoc modulima mora osiguravati i informacije o strukturnim varijablama.
   Dostava rezultata: prije 31. ožujka 2018.
   3.   USKLAĐIVANJE POSLA I OBITELJSKOG ŽIVOTA
   Popis varijabli: treba se utvrditi prije prosinca 2016.
   Referentno razdoblje: 2018. Države članice mogu osigurati podatke za sva 52 tjedna ili za drugo tromjesečje godine.
   Obuhvaćene države članice i regije: Sve.
   Uzorak: uzorak ad hoc modula mora ispunjavati zahtjeve točke 4. Priloga I. Uredbi Komisije (EZ) br. 377/2008, tj. uzorak pomoću kojeg se prikupljaju informacije o ad hoc modulima mora osiguravati i informacije o strukturnim varijablama.
   Dostava rezultata: prije 31. ožujka 2019.
   
      (1)  SL L 114, 26.4.2008., str. 57.